Marta Lado

Marta Lado, nada en Fisterra o 24 de xaneiro de 1981, é unha actriz e escritora galega.

 Traxectoria 
En 2005 licenciouse en Economía na Universidade de Vigo. Estudou na Escola Superior de Arte Dramática de Galicia (2007-2011), con especialidade en interpretación xestual. En televisión, participou en series como Con amor e compañía, Serramoura ou O Faro, ou programas como A casa da Conexa ou O Show dos Tonechos. En cinema, salientan os seus papeis en Ons, papel polo que recibiu o Premio Mestre Mateo á mellor actriz secundaria, e Sicixia, mellor interpretación feminina no Festival Cinespaña de Tolosa.

En teatro participou nas obras Tartufo, do Centro Dramático Galego, Ubú Rei, de Talía Teatro, e O Servidor de dous amos, tamén de Talía Teatro e polo que levou o María Casares á mellor actriz secundaria.

 Obras 

 Infanto-xuvenil 

 A pita xefa (2021). Baía Ed. 30 páxs. ISBN 9788499953816. Ilustracións de Marina Seoane.
 Sibila e a monstruosa festa do Samaín (2023). Baía Ed. 58 páxs. ISBN 9788499954356.

 Filmografía 
 Cinema 
 Vilamor (2012) como Adelaida
 Sicixia (2016) como Olalla
 Ons (2020) como Isabel
 Malencolía (2021)
 As bestas (2022) como garda criminalística
 Honeymoon (2023) como muller do recibidor

 Televisión 
 Serramoura (2017, tres episodios) como Bea
 Con amor e compañía (2017)

 Premios 

 2009 e 2010: Premio ibérico de interpretación Marta Sieiro 
 2016: Festival Cinespaña de Toulouse, Mellor actriz.
 2019: Premio “María Casares” Mellor actriz secundaria.
 2021: Premio “Mestre Mateo” Mellor actriz secundaria.
 2021: Premio Fina Casalderrey de Literatura Infantil pola Igualdade pola obra A pita xefa.

 Notas 

Categoría:Nados en 1981
Categoría:Nados en Fisterra
Categoría:Actores de cinema de Galicia
Categoría:Actores de televisión de Galicia
Categoría:Actores de teatro de Galicia
Categoría:Alumnos da Universidade de Vigo
Categoría:Escritores de Galicia en lingua galega
Categoría:Premio Mestre Mateo á mellor interpretación feminina secundaria